**ERASMUS+2019 „PRIPREMA,POZOR, EUROPA!“**

**-informacije roditeljima o projektu mobilnosti**

Trajanje projekta: 12 mjeseci (15.6.2019.-14.06.2020.)

Kontakt osoba: psihologinja, koordinatorica projekata, članica školskog projektnog tima zadužena za strukovno obrazovanje, sanjanovak@net.hr

Obrtna tehnička škola škola od 2009. godine sudjeluje u EU projektima mobilnosti učenika, koji se financiraju iz sredstava EU. Od rujna 2016. Škola je nositeljica prestižne Erasmus+ povelje mobilnosti u strukovnom obrazovanju i osposobljavanju, a od 2018. godine je odabrana za Erasmus+ ambasadora u području strukovnog obrazovanja i osposobljavanja. U 2019. godini smo dobili sredstva za provođenje novog strukovnog projekta mobilnosti pod nazivom “Priprema, pozor, Europa” (“Steady, ready, Europe!”). Glavna aktivnost mobilnosti učenika je stručna praksa u školskim radionicama i/ili tvrtkama, dok nastavnici provode stručno usavršavanje kroz aktivnosti praćenja rada (job shadowing). Svi troškovi mobilnosti učenika pokriveni su sredstvima iz projekta Erasmus+

U partnerstvu sa školom **Gradia Jyväskylä** iz grada Jyväskylä u **Finskoj**, 2 učenika će boraviti 3 mjeseca na dugoročnoj mobilnosti (92 dana) uz pratnju jednog nastavnika u trajanju od 6 dana.

8 učenika će boraviti 14 dana na mobilnosti u školi **Lycée Pierre-Joël Bonté iz Rioma (zanimanja: vodoinstalater, instalatera grijanja i klimatizacije, stolar, drvodjeljski tehničar-dizajner)** u pratnji nastavnika, a 1 strukovni nastavnik na stručnom usavršavanju u trajanju od 7 dana.

U partnerstvu sa školom **LP Thomas Edison iz Echirollesa u Francuskoj** 6 učenika će boraviti 2 tjedna na mobilnosti u pratnji nastavnika **(zanimanja: elektroinstalater, elektromehaničar, tehničar za električne strojeve s primijenjenim računalstvom)**, a 1 strukovni nastavnik na stručnom usavršavanju u trajanju od 7 dana.

U partnerstvu sa školom **Salpaus iz Lahtija u Finskoj** 8 učenika (**zanimanja: automehaničar, autolimar, autoelektričar, tehničar za vozila i vozna sredstva**) će boraviti 2 tjedna na mobilnosti u pratnji nastavnika, a 1 strukovni nastavnik na stručnom usavršavanju u trajanju od 7 dana.

Po jedan strukovni nastavnik će boraviti 7 dana na stručnom usavršavanju u Latviji i Litvi.

Selekcija učenika obavit će se prema unaprijed određenim kriterijima, a to su:

uspjeh u obavljanju stručne prakse, uspjeh u I. i II. razredu, motivacija, vladanje i poznavanje engleskog jezika. Za prijavu je potrebno ispuniti motivacijsko pismo i prijavnicu. Natječaj i podaci o projektu te prijavnica i motivacijsko pismo dostupni su **na web stranici škole u rubrici Erasmus+, pa zatim podrubrici 2019. Priprema, pozor, Europa!**

Svi učenici će prethodno proći potrebnu stručnu, kulturološku, jezičnu, psihološko-pedagošku, financijsku i informatičku pripremu za mobilnost u sklopu koje će u školi imati dodatne sate.

Mobilnost će trajati dva tjedna u ožujku/travnju 2020.

Tijekom mobilnosti učenici će obavljati stručnu praksu u školskim radionicama. Bit će nadzirani i praćeni od strane nastavnika-pratitelja i mentora-stručnjaka iz radionice. Osim toga, u slobodno vrijeme će posjetiti znamenitosti i družiti se s vršnjacima. Po završetku mobilnosti učenici će dobiti potvrdu-certifikat o sudjelovanju u projektu od škole i partnerske ustanove, kao i Europass Mobility Document u kojem će biti podaci o stečenim kompetencijama. Nakon završetka mobilnosti obavit će se evaluacija projekta, diseminacija rezultata na nivou ustanove i na lokalnoj/regionalnoj/nacionalnoj/internacionalnoj razini, te ispuniti završna izvješća.